லண்டனில் உள்ள நைட்ஸ்பிரிட்ஜ் மாவட்டத்தில் உள்ளது மாண்டரின் ஓரியண்டல் ஹைட்பார்க் என்ற ஐந்து நட்சத்திர ஓட்டல். பழமை வாய்ந்த இந்த ஓட்டல் சமீபத்தில்தான் புனரமைப்புச் செய்யப்பட்டது. இந்நிலையில் இந்த ஓட்டலின் 12 வது மாடியில் திடீரென தீப்பிடித்தது. இதையடுத்து ஓட்டலில் இருந்தவர்கள் அலறியடித்து ஓடினர். ஓட்டல் ஊழியர்கள், அங்கிருந்தவர்களை பத்திரமாக அப்புறப்படுத்தினர். இதற்குள் தீ மளமளவென பரவியது. 12 தீயணைப்புகள் வாகனங்கள் விரைந்து வந்து தீயை அணைக்கும் முயற்சியில் ஈடுபட்டுள்ளன. 120 தீயணைப்பு வீரர்கள் இதில் ஈடுபட்டுள்ளனர்.